
[bookmark: _GoBack]חכם נסים כדורי ובני משפחתו יצאו במוצאי יום הכיפורים להקים סוכה. כמו חכם כדורי ובני משפחתו כך גם רבים מאנשי השכונה היהודים החלו במלאכת הבנייה. אך להפתעת השכנים, החל חכם נסים בהקמת שתי סוכות. התלחשו השכנים ביניהם על המעשה התמוה, אך לא שאלו דבר. 
למחרת שמו השכנים לב, שהסוכה הראשונה שבנה חכם נסים כשרה, ואילו השנייה פסולה.
אחד השכנים לא התאפק, ושאל: "מדוע הקמת שתי סוכות? ומדוע בנית סוכה שאינה כשרה?!"
חייך חכם נסים כדורי והשיב: "אחת – להשתמש בה, ואחת – ללמוד ממנה.
הסוכה הכשרה היא לשימוש המשפחה, ואילו השנייה נועדה לתלמידיי ולשכניי. תקוותי היא שכשם שניגשת אַתָה לשאול אותי, כך יפנו גם אחרים, ומתוך כך נוכל ללמוד יחד את דיני המצווה, דווקא מן הסוכה הפסולה."

